Kõrgemates õhukihtides on Põhja- ja Norra mere kohal tekkinud madalrõhuala, mille kaguserv ulatub Musta mereni ja katab ka meid. Selles niiskes, soojas, ebapüsivas õhumassis arenevad Ukrainas ja Venemaal väiksemad osatsüklonid, mis liiguvad põhja suunas.
Jahe kevadilm asendub nädala lõpul soojemaga. Juba täna jõuab lõuna ja ida poolt meile soe õhumass ning alates reedest öine õhutemperatuuri miinimum nullist madalamale ei lange.